Gʻurra yasarlar. Gʻurra yasarlar, yongʻoqyasarlar, pindiqchilar — pardaqanotlilarta mansub kenja turkum. Uz., odatda, 1–5 mm, shox-dumlilar qurtida parazitlik qiladigan ibaliya urugʻi turlarining uz. 25 mm gacha. 1900 ga yaqin turi bor; asosan, Shimoliy yarim sharda tarqalgan. Koʻpchilik turlari ikki qanotlilar qurtlari va pupariysida parazit, ayrimlari afidid yaydoqchilarning ikkilamchi paraziti. Ikkilamchi oʻsimlikxoʻr turlari eman, naʼmatak va boshqa raʼnodoshlarda qizgʻish rangli boʻrtmalar (gʻurralar) hosil qiladi (nomi shundan). Gʻurra ichida ularning qurtlari rivojlanadi.